રા.સ્વ.સંઘ થકી દેશભરમાં ઉત્તર-પૂર્વના લોકોમાં પોતીકાપણાનો ભાવ જગાડવા માટે તેમના સ્વાભિમાનને બચાવી રાખવા માટે ‘માય હોમ ઇન્ડિયા’ નામની સંસ્થા સ્થાપી અભિયાન ચલાવવા આવી રહ્યું છે. સંઘ દ્વારા વૃંદાવનના કેશવધામ મથુરામાં સહિતની સંસ્થાઓમાં પૂર્વોત્તર ભારતના સેંકડો બાળકોને શિક્ષણ આપવામાં આવે છે. એક સમયે પૂર્વોત્તર ભારતમાં લગ્ન કરાવવા કોઈ વ્યવસ્થા ન હોવાથી લગ્ન કરવા માટે તે લોકોને ચર્ચમાં જવું પડતું હતું, જ્યાં તેમનું ધર્મ પરિવર્તન કરાવી તેમને ઈસાઈ બનાવી દેવામાં આવતા હતા. સંઘ સ્વયંસેવકો દ્વારા અહીં સમૂહલગ્નોનું આયોજન કરવાની પરંપરા શરૂ કરાઈ. પૂર્વોત્તર ભારતમાં ઈસાઈ મિશનરીઓ દ્વારા એક ષડયંત્ર ચલાવવામાં આવ્યું. તેના લોકોને શેષ ભારતના હિન્દુઓને મનમાં ઠસાવવામાં આવ્યું કે, તમે લોકો વેદ નથી વાચતા, રામાયણ નથી વાંચતા, ગાયની પૂજા પણ નથી કરતા તો પછી તમે હિન્દુ કેવી રીતે હોઈ શકો ? અને ત્યાંના લોકોને ગારો, નાગા, મિઝો વગેરે સમાજોમાં વિભાજિત કરવામાં આવ્યા અને તેમના મનમાં અરાષ્ટ્રભાવ ઊભો કરવામાં આવ્યા. રાષ્ટ્રીય સ્વયંસેવક સંઘે પૂર્વોત્તર ભારતના વનવાસીઓમાં રાષ્ટ્રીય ભાવના જગાડવાનું કામ કર્યું. શેષ ભારતના તબીબોને વિશેષ રીતે પૂર્વોત્તર સેવાઓ આપવા મોકલવામાં આવ્યા. સંઘશાખાઓ થકી ત્યાંના વનવાસીઓમાં રાષ્ટ્રભાવ જગાવવાનું કાર્ય કરવામાં આવ્યું. હાલ ૧૮૦૦૦થી પણ વધુ શાખાઓ માત્ર પૂર્વોત્તરમાં જ ચાલે છે. સેવા ભારતીના કેન્દ્ર, છાત્રાવાસ, કાર્ય પણ શરૂ કરવામાં આવ્યું. કલ્યાણસેવાઓ શરૂ કરવામાં આવી. દેશભરના સ્વયંસેવકો પૂર્વોત્તર ભારતમાં પહોંચ્યા અને પૂર્વોત્તરના વનવાસીઓને હિન્દુ દર્શન અને તેમની હિન્દુ પરંપરા અંગે માહિતગાર કરવામાં આવ્યા. લોકોને જણાવવામાં આવ્યું કે, કેવી રીતે તે કારવી, નાગા અને મિઝો હોઈને પણ હિન્દુ છે.